**AUTORIZAȚIE DE MEDIU**

**Nr. Draft din xx.01.2020**

**Titularul activității: EURATO S.A.**

**Adresa: Str. II Rakoczi Ferenc, Nr. 124 , Judetul Harghita**

**Punct de lucru: EURATO S.A.**

**Locația activității: Str. II Rakoczi Ferenc, Nr. 124 , Judetul Harghita**

**Activitatea/Activitățile** se încadrează în următoarele coduri:

|  |  |  |  |  |  |  |
| --- | --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Poziţie Anexa 1 din OM 1798/2007** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| 2825 | Fabricarea echipamentelor de ventilație și frigorifice, exclusiv echipamentelor de uz casnic | 196 | 2923 | Fabricarea echipamentelor industriale de ventilaţie şi frigorifice (cu excepţia celor pentru uz casnic) |  |  |
| 5210 | Depozitări | 275 | 6312 | Depozitări |  |  |
| 3511 | Producția de energie electrică | 251 | 4011 | Producţia de energie electrică |  |  |
| 3314 | Repararea echipamentelor electrice | 210 | 2971 | Fabricarea de maşini şi aparate electrocasnice |  |  |
| 3312 | Repararea mașinilor | 190 | 2911 | Fabricarea de motoare şi turbine (cu excepţia motoarelor pentru avioane, vehicule şi motociclete) |  |  |
| 3311 | Repararea articolelor fabricate din metal | 189 | 2875 | Fabricarea altor articole din metal |  |  |
| 3101 | Fabricarea de mobilă pentru birouri și magazine | 224 | 3310 | Producţia de aparatură şi instrumente medicale |  |  |
| 2920 | Producția de caroserii pentru autovehicule, fabricarea de remorci și semiremorci | 230 | 3420 | Producţia de caroserii, remorci şi semiremorci |  |  |
| 2599 | Fabricarea altor articole din metal n.c.a. | 189 | 2875 | Fabricarea altor articole din metal |  |  |
| 2561 | Tratarea și acoperirea metalelor | 180 | 2851 | Tratarea şi acoperirea metalelor |  |  |

**Emisă de: APM Harghita**

**Data emiterii: xx.01.2020**

**Prezenta autorizație de mediu își păstrează valabilitatea pe toată perioada în care beneficiarul obține viza anuală conform art. I, alin. 2 din Legea nr. 219/2019 pentru modificarea și completarea art. 16 din Ordonanța de urgență a Guvernului nr. 195/2015 privind protecția mediului**

**Temeiul legal**

Ca urmare a cererii adresate de **EURATO S.A.**, cu punctul de lucru din Str. II Rakoczi Ferenc Nr. 124, Odorheiu Secuiesc, Judetul Harghita, înregistrată la APM Harghita cu nr. 6279/05.07.2019, completată la nr. 9396/18.10.2019 conform deciziei luate cu consultarea CAT din data de 29.10.2020 în urma analizării documentelor transmise şi a verificării, în baza art. 6 al OUG nr. 68/2019, privind stabilirea unor măsuri la nivelul administrației publice centrale și pentru modificarea și completarea unor acte normative, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare şi a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare,

**se emite:**

**AUTORIZAȚIA DE MEDIU**

**Pentru EURATO S.A., cu punctul de lucru din Str. II Rakoczi Ferenc, Nr. 124, Odorheiu Secuiesc , Judetul Harghita,**

**Documentația conține:**

- Cerere, formulată de Bencze Tivadar, reprezentantul unităţii

- Fişa de prezentare şi declaraţie a activităţilor cu impact semnificativ asupra mediului, întocmit de ing. Derzsi Gábor

- Proces verbal de verificare a amplasamentului nr. 6279/05.07.2019;

- Decizie de emitere a autorizației de mediu nr. 627929.10.2019;

- Plan de situaţie,

- Plan de încadrare în zonă,

- Anunţuri publice apărute în ziarul Székelyhon din data 13.05.2019 şi în ziarul Informația Harghitei din data de 10.05.2019;

- Dovada achitării tarifului cu nr. de referință 689/23.05.2019-500 lei;

- Proces verbal de verificarea amplasamentului nr.8603/27.11.2019, întocmit de APM Harghita;

**și urmãtoarele acte de reglementare emise de alte autorități, contracte:**

- Certificat de Înregistrare nr. J19/1440/27.12.1994, eliberat de Oficiul Registrului Comerţului de pe lângă Tribunalul Harghita cu cod unic de înregistrare 6682764;

- Certificat constatator emis de Oficiul Registrului Comerţului de pe lângă Tribunalul Harghita, eliberat în conformitate cu prevederile Legii nr. 26/1990 privind Registrului Comerțului înregistrată sub nr. 16777 din 14/05/2019;

- Extras de Carte Funciară nr. 57633 loc Odorheiu Secuiesc emis de Biroul de Cadastru şi Publicitate Imobiliară Odorheiu Secuiesc, înregistrat la nr. 19857 din 04.06.2019,

- Extras de Carte Funciară nr. 57634 loc Odorheiu Secuiesc emis de Biroul de Cadastru şi Publicitate Imobiliară Odorheiu Secuiesc, înregistrat la nr. 19854 din 04.06.2019,

- Extras de Carte Funciară nr. 56540 loc Odorheiu Secuiesc emis de Biroul de Cadastru şi Publicitate Imobiliară Odorheiu Secuiesc, înregistrat la nr. 19853 din 04.06.2019,

- Extras de Carte Funciară nr. 57637 loc Odorheiu Secuiesc emis de Biroul de Cadastru şi Publicitate Imobiliară Odorheiu Secuiesc, înregistrat la nr. 19855 din 04.06.2019,

- Autorizație tehnică Clasa I și II nr. 9289/22.11.2010 Revizia 1/02.08.2012 emisă de Registrul Auto Român;

- Contract de furnizare/prestare a serviciilor de alimentare cu apă și de canalizare Nr. ODJ 5 din 23/04/2018 încheiat cu Harviz S.A. Miercurea Ciuc;

- Contract de prestări servicii nr. 186/07.04.2016 încheiat cu Green Zone Company S.R.L. Mugeni privind preluarea deșeurilor generate pe amplasament;

- Contract de prestări servicii de colectare și valorificare a deșeurilor de ambalaje nr. 164 din 30.05.2017 încheiat cu RDE HARGHITA S.R.L. Odorheiu Secuiesc;

- Contract de prestări servicii publice de salubrizare pentru agenţi economici nr. J1368/14.03.2008,încheiat cu S.C.Ave Harghita Salubritate Odorheiu Secuiesc;

- Act adițional nr. J6688/27.07.2018 la Contract de prestări servicii de salubritate Nr. J1368/14.03.2008 încheiat cu RDE Harghita S.R.L. Odorheiu Secuiesc;

- Contract comercial de vânzare-cumpărare nr. 253 din 31.01 2019 încheiat cu RDE Harghita S.R.L. Odorheiu Secuiesc;

- Contract de prestări servicii încheiat pe data de 20.04.2018 cu Matuka Fer Nef Invest S.R.L. Odorheiu Secuiesc privind preluarea deșeurilor feroase;

## - Fișe tehnice de securitate ale substanțelor periculoase utilizate: R404A, Solkane®134a, R407C, R407F, R410a, R452A, SikaForce 7110L55, Diluant D209, Silikon universal, Spray Zinc Aluminiu, spray detectoare fisuri 400ml, Bison Gun Construction Foam aer 750ml\*12L111, Diluant Thinner 006 1006, Sonax lichid de parbriz anti-îngheț&curățare Gata de utilizare -200C, CAT ® ELC;

- Autorizație de securitate la incendiu Nr. 35/18/SU-HR din 06.12.2018 emisă de Inspectoratul pentru Situații de Urgență „Oltul” al județului Harghita;

* Certificat ISO 9001:2015;
* Certificat ISO 14001:2015;
* Certificat BS OHSAS 18001:2007;

**Prezenta autorizație se emite cu următoarele condiții impuse:**

* Reducerea la minim a cantităţilor de deşeuri;
* Utilizarea la instalaţii noi numai a agenţilor frigorifici care nu epuizează stratul de ozon. Nu se vor utiliza agenţi frigorifici care intră sub incidenţa interdicţiei Protocolului de la Montreal sau a amendamentelor ulterioare la acest protocol. Agentul frigorific R22 poate fi utilizat la întreţinerea instalaţiilor existente(până la anul 2030), fiind interzisă utilizarea acestuia în agregate noi sau la montarea instalaţiilor de răcire noi. Unitatea va elabora strategia proprie pe termen mediu de limitare, înlocuire a substanţelor aflate sub incidenţa Protocolului de la Montreal, inclusiv a substanţelor de tranziţie.
* Se interzice eliminarea în atmosferă a agenţilor frigorifici, conţinute în echipamente şi instalaţii sau în conteinerele de transport, în timpul operaţiilor de întreţinere, dezafectare a instalaţiilor.
* Recuperarea agenţilor frigorifici este obligatorie în timpul operaţiunilor de întreţinere a echipamentelor, din echipamente şi instalaţiile dezafecate sau după utilizarea ca solvenţi sau agenţi de curăţire. Responsabilitatea recuperării agenţilor frigorifici revine agentului economic care prestează operaţiunile, respectiv S.C. Eurato S.A.
* Titularul activităţii are obligaţia conform prevederilor **art. 15 al** Ordonanţei de urgenţă a Guvernului nr. 195/2005 privind protecţia mediului, modificat şi completat prin **OUG 164/2008,** de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii autorizaţiei de mediu, înainte de realizarea modificării. Pe baza notificării APM Harghita va lua decizia după caz, cu privire la menţinerea autorizaţiei de mediu sau  la necesitatea revizuirii acesteia, informând titularul despre această decizie. Până la adoptarea acestei decizii de către APM Harghita este interzisă desfăşurarea oricărei activităţi care ar rezulta în urma modificărilor care fac obiectul notificării.
* Dispoziţiile **art.15 din OUG 195/2005** se aplică şi în cazul în care titularul activităţii urmează să deruleze sau să fie supuşi unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii, în scopul stabilirii obligaţiilor de mediu de către APM Harghita pe baza evaluărilor care au stat la baza emiterii autorizaţiei de mediu.
* Solicitarea si obţinerea acordului de mediu sunt obligatorii pentru proiecte publice ori private sau pentru modificarea ori extinderea activităţilor existente, care pot avea impact semnificativ asupra mediului.

**Titularul de activitate este obligat să respecte în integralitate prevederile următoarelor acte normative:**

* Legea nr. 211/2011 privind regimul deşeurilor; cu toate modificările și completările ulterioare
* Hotărârea Guvernului. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* HG nr. 249/2015 privind modalitatea de gestionare a ambalajelor şi a deşeurilor de ambalaje cu modificările şi completările ulterioare;
* OM nr. 794/2012 privind procedura de raportare a datelor referitoare la ambalaje şi deşeuri de ambalaje
* Ordonanţa de urgenţă nr. 196/22.12.2005 privind Fondul pentru mediu, cu modificările şi completările ulterioare;
* Legea nr. 104/2011 privind calitatea aerului înconjurător
* Ordinul MMP nr.3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;
* HG nr. 1132/2008 privind regimul bateriilor şi acumulatorilor şi al deşeurilor de baterii şi acumulatori cu modificările şi completările ulterioare;
* Legea Apelor nr.107/1996 cu modificările şi completările ulterioare;
* O.U.G. nr.68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr.19/2008, modificată şi completată prin O.U.G. nr.15/2009;
* O.U.G. nr. 5 din 2 aprilie 2015 privind deșeurile de echipamente electrice si electronice;
* Legea nr. 123 din 10 iulie 2012, Legea energiei electrice şi a gazelor naturale, cu toate modificările și completările ulterioare;
* H.G. nr. 713 din 18 septembrie 2013, pentru abrogarea HG 540/2004 privind aprobarea Regulamentului pentru acordarea licențelor și autorizațiilor în sectorul energiei electrice;
* H.G. nr. 1061/2008 privind transportul deşeurilor periculoase şi nepericuloase pe teritoriul României;
* H.G. nr.1175/2007, pentru aprobarea Normelor de efectuare a activităţii de transport rutier de mărfuri periculoase în România;
* ORDONANŢĂ Nr. 9 din 26 ianuarie 2011privind stabilirea unor măsuri pentru punerea în aplicare a Regulamentului (CE) nr. 1.005/2009 al Parlamentului European şi al Consiliului din 16 septembrie 2009 privind substanţele care diminuează stratul de ozon şi de abrogare a Ordonanţei Guvernului nr. 89/1999 privind regimul comercial şi introducerea unor restricţii la utilizarea hidrocarburilor halogenate care distrug stratul de ozon
* Legea nr. 219/2019 pentru modificarea și completarea art. 16 din Ordonanța de urgență a Guvernului nr. 195/2015 privind protecția mediului;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

# **I. Activitatea autorizată**

**Capacități conform codurilor CAEN:**

|  |  |
| --- | --- |
| **Cod CAEN** | **Specificație capacităților proiectate** |
| **2825** Fabricarea echipamentelor de ventilație și frigorifice, exclusiv echipamentelor de uz casnic | 620 buc/an. |
| **5210**  Depozitări | Substanțe chimice folosite in producție: agenți frigorifici, silicoane, adezivi, antigel concentrat... cca. 2,8 tone |
| **4520** Întreținerea și repararea autovechiculelor | 170 buc / an |
| **3511** Productia de energie electrica | Puterea instalată 31,35 kW |
| **3314** Repararea echipamentelor electrice | 20 buc/an |
| **3312** Repararea mașinilor | - repararea si întretinerea echipamentelor industriale de refrigerare 150 buc./an |
| **3311**  Repararea articolelor fabricate din metal | 150 buc/an |
| **3101**  Fabricarea de mobilă pentru birouri și magazine | mobiliere speciale pentru magazine:  cca 90 buc./an |
| **2920** Producția de caroserii pentru autovehicule, fabricarea de remorci și semiremorci | 110 buc/an |
| **2599** Fabricarea altor articole din metal n.c.a. | 70 buc/an |
| **2561** Tratarea și acoperirea metalelor | 4960 mp/an |

## 1. Dotări (instalații, utilaje, mijloace de transport utilizate în activitate)

Activitatea productivă se desfășoară la sediul societății din Odorheiu Secuiesc, str. II Rákóczi Ferenc nr. 124. Totodată societatea dispune de un grup de specialiști care montează agregate frigorifice la diferite amplasamente și totodată realizează service-ul la cele montate în baza contractelor încheiate în acest sens.

Pe terenul din proprietatea societății de S=16.320 mp activitatea se desfășoară în:

a) clădire administrativă, cu sistem constructiv D+P+E+M, pe o suprafaţă ocupată la demisol de 169,41 mp,

b) clădire poartă de 14mp;

c) hală industrială cu destinația de fabricarea instalațiilor frigorifice, depozit, atelier tâplăriei cu suprafaţă de 2532 mp;

d) hală vopsitorie de 150 mp;

e) atelier lăcătușerie de 300mp

f) grup sanitar de 19,5mp

g) platformă de spălare autoturisme proprii, betonată şi dotată cu decantor de nisip şi separator de ulei cu suprafață de 4,9\*9,8m.-neutilizatconform Declarației din data de 16 octombrie 2019;

h) parc fotovoltaic de 1500mp

**Dotări cu instalații, mașini, aparate folosite:**

Generator de curent Pramac GBL 22 1 buc

Compresor aer comprimat cu recipient V=500 l. 1 buc

Compresor aer comprimat cu recipient V=210 l. 1 buc

Platforma autoridicabilă Genie H=8,00 m 2 buc

Platforma autoridicabilă Genie GR 20 H=6,05 ml 1 buc

Motostivuitor Komatsu 1 buc

Electrostivuitor Caterpillar HC 30 E 1 buc

Elevator pentru vehicul cu 2 coloane RHM 242 1 buc

Elevator pentru vehicul cu 2 coloane RHM 4.50 1 buc

Mașina de strung C11MB 1 buc

Mașina de indoit tablă cu comand numericăRAS 61.3 1 buc

Masina de debitat tabla RAS 52.30 1 buc

Masina de debitat tabla ”Diosgyor” 1 buc

Presa hidraulica de indoit tabla Tehnorex 2000 Bt. 1 buc

Mașina de debitat Robland NZ3200 1 buc

Mașina de găurit MTC 750 1 buc

Aparat de sudură Digiteh 300 Pulsed 1 buc

Aparat de sudură Digiteh 250 1 buc

Aparat de sudură Easy AVC Alfaweld 140 2 buc

Aparat de sudură Digipulse Alfaweld 2 buc

Aparat de sudură prin puncte CEA ZP 28 1 buc

Cabina monopost de pulverizare NCB 04 1 buc

Presă hidraulică cu 4 cilindri de forţă, cu culisou

superior, acţionare verticală 2 buc

Curățitor cu apă sub presiune Karcher HDS 5 1 buc

Recuperator de ulei 1 buc

Aparat service climatizare auto Robinair AC690 PRO 1 buc

Recuperator freon CPS TR600E 2 buc

Pompa vacuum CPS TR21E 1 buc

Pompa vacuum CPS TR21E 2 buc

Mijloacele de transport: unitatea deţine un parc auto cu 42 de autovehicule, prezentate în documentaţie.

## 2. Materiile prime, auxiliare, combustibilii și ambalajele folosite – mod de depozitare, cantități

|  |  |  |
| --- | --- | --- |
| **Denumirea** | **Cantitate** | **UM** |
| Agent frigorific (R134a, R404a,R407C, R407F, R410a) | 5260 | Kg/an |
| Uleiuri sintetice | 170 | Kg/an |
| Adeziv Sika Floor | 340 | Kg/an |
| Spumă poliuretanică | 111 | l/an |
| Silicoane | 190 | l/an |
| Vopsea de pulbere | 900 | Kg/an |
| Vopsea epoxidic | 50 | l/an |
| Etilenglicol | 500 | l/an |
| Polistiren extrudat | 150 | Mc/an |
| Tablă din fibră de  sticlă | 3200 | mp/an |
| Profile din oțel | 2,3 | t/an |
| Tablă din oțel | 16,5 | t/an |
| Aluminiu | 2,5 | t/an |

Combustibil total folosit:

Motorina: Aproximativ 75.000 litru/an.

Benzină: Aproximativ 7.450 litru/an.

GPL: pentru stivuitor Aproximativ 500 litru/an

## 3. Utilități - apă, canalizare, energie

|  |  |  |  |
| --- | --- | --- | --- |
| **Tip utilitate** | **Descriere** | **Cantitate** | **UM** |
| Apa | Este asigurată din rețeaua publică de distribuție a municipiului | 4,83 | Metri cubi/lzi |
| Canalizare | Apele uzate din consumul igienico-sanitar sunt evacuate în reţeaua interioară de canalizare a apelor uzate şi evacuate în canalizarea menajeră municipală. | 4,2 | Metri cubi/zi |
| Energie | Alimentarea cu energie electrică este asigurată cu ajutorul unui transformator tip TNE putere 250 KVA 20/0,4 KV seria 19950. | 152,00 | MWh |

## 4. Descrierea principalelor faze ale procesului tehnologic sau ale activității

Faze tehnologice:

**Agregate frigorifice**

* Preluarea componentelor frigorifice și electrice din magazie
* Asamblarea cutiei electrice
* Pregătirea agregatului
* Pregătirea locului unde urmează să fie montat agregatul
* Efectuarea legăturilor cu țeavă din cupru și cablurilor electrice
* Proba de presiune
* Vacuumare
* Umplerea instalației cu agent frigorific
* Verificarea automatizării
* Reglarea ventilului de reglaj
* Verificarea presiunilor și a nivelului de ulei
* Instruirea personalului care folosește camera frigorifică
* Control final

**Mașini frigorifice**

* Pregătirea motorului pentru montarea suportului de compresor
* Identificarea suportului compresorului în funcție de tipul cilindreea și de anul de fabricație a motorului.
* Montarea suportului de compresor pe motor și fixarea ei cu șuruburi.
* Montarea compresorului pe suport.
* Antrenarea compresorului cu ax principală al motorului prin curea de transmisie.
* Trasarea poziției unității condensatoare pe partea frontală a caroseriei termoizolate.
* Executarea găurilor pentru circuitul agentului termic și a cablurilor electrice.
* Fixarea cu șuruburi a unității condensatoare pe partea frontală a caroseriei termoizolate.
* Trasarea locului de amplasare a canalului pentru conductele agentului frigorific, conductele electric de forță și comandă, conductă apei de condens.
* Executarea legăturilor traseului agentului frigorific, legăturilor electrice.
* Verificarea nivelului de încărcare cu ulei a compresorului și completarea uleiului după caz.
* Verificarea etanșeității circuitului agregatului frigorific.
* Încercarea cu agent frigorific a sistemului frigorific.
* Control final.

**Executarea caroseriilor termoizolate, montate pe autoșasiuri**

Studierea desenului de execuție a caroseriei.

* Măsurarea autoșasiului.
* Executarea schiței de execuție a șasiului suplimentar.
* Determinarea necesarului de materiale.
* Pregătirea pieselor componente din tablă îndoită a șasiului suplimentar.
* Controlul dimensional al șasiului suplimentar.
* Controlul paneității șasiului suplimentar.
* Rectificarea abaterilor dimensionali, și a abaterilor de la planeitate ale șasiului suplimentar.
* Montarea finală a șasiului suplimentar.
* Curățirea rosturilor de sudură a șasiului suplimentar.
* Executarea găurilor de prindere a șasiului suplimentar de șasiul autoutilitarei.
* Executarea găurilor de prindere a caroseriei termoizolate de șasiul suplimentar.
* Executarea protecției anticorosive a șasiului suplimentar, prin galvanizare cu firma specializată.
* Montarea șasiului suplimentar pe șasiul autoutilitarei.
* Montarea podelei termoizolate întărite și antiderapante pe șasiul suplimentar.
* Montarea profilelor de poziționare din Al, pe suprafața podelei termoizolate.
* Montarea pereților laterali, din panouri termoizolate.
* Montarea panourilor pentru tavanul caroseriei termoizolate.
* Executarea colierului superior de întărire a caroseriei termoizolate.
* Montarea ușii frigorifice.
* Finalizarea fixării și rigidizării panourilor termoizolate cu profile pentru colțuri interioare din Al.
* Montarea închizătoarelor exterioare pa batantele ușii frigorifice.
* Montarea corpurilor de iluminat interior.
* Izolarea cu siloplast a tuturor îmbinărilor și colțurilor caroseriei termoizolate.
* Executarea ștuțiului de scurgere a podelei termoizolate întărite.
* Montarea lămpilor exterioare laterale de semnalizare, de culoare galbenă.
* Montarea barelor de protecție laterală.
* Curățirea caroseriei termoizolate de reziduuri, de praf și urme de grăsime.
* Control final.

**Executarea termoizolării autoutilitarelor cu caroserie integrată**

Faze tehnologice

* Pregătirea suprafețelor spațiului pentru marfa a autoutilitarei.
* Măsurarea spațiului pentru marfa autoutilitarei.
* Executarea panourilor de căptușire pentru pereți și tavan din tablă polistiren extrudat și placa fibră cu o presă hidraulică.
* Poziționarea pereților, tavanului executat.
* Izolarea ușilor.
* Montarea uși frigorifice suplimentare, după caz.
* Montarea corpurilor de iluminat interior.
* Executarea ștuțiului de scurgere a podelei termoizolate întărite.
* Curățirea spațiului căptușit de reziduuri de praf și urme de grăsime.
* Control final

**Camere frigorifice**

* Alegerea locului pentru cameră.
* Prelucrarea panourilor (tăierea) după mărime.
* Montarea distanțierelor dintre pardoseală și postament.
* Montarea pardoselii.
* Montarea pe pardoseală a profilului de ”U” pentru legături cu părțile laterale.
* Montarea părții laterale.
* Montarea ușii.
* Montarea plafonului.
* Montarea evaporatorului.
* Montarea agregatului frigorific.
* Executarea instalației de scoaterea apei de condens de la vaporizator.
* Executarea traseului frigorofoc între agregat și vaporizator.
* Incercarea instalației frigorifice.
* Executarea izolației termice și izolarea împotriva umezelii între panourile care au fost montate.
* Punerea în funcțiune a camerei după 6 ore de la terminarea montajului.
* Timp necesar pentru consolidarea izolației.
* Predarea camerei frigorifice la benficiar.
* Control final.

**Uși frigorifice**

* Pregătirea suprafeţelor.
* Îndepărtarea prafului de pe suprafeţe.
* Curăţirea şi degresarea suprafeţelor cu cârpă /diluant.
* Pregătirea batantei uşilor frigorifice.
* Pregătirea tocului uşilor frigorifice.
* Pregătirea de asamblare a tocului.
* Pregătirea de asamblare a batantei uşii.
* Asamblarea batantei cu tocul uşii frigorifice.
* Asamblarea părţilor electrice - în cazuri specificate.
* Montarea egalizatorului de presiune – în cazuri specificate.
* Verificarea calitativă a pieselor.
* Verificare prin măsurare a cotelor geometrice, conform desenului de execuţie.
* Verificarea aspectului fizic a uşilor frigorifice şi a tocurilor acestora.

**Vitrine frigorifice**

* Manipularea corpului și a părții laterale din atelier de vopsire în atelierul de asamblare.
* Montarea picioarelor-suport pe partea de jos a corpului.
* Montarea pupitrului, cutiei de comandă.
* Introducerea agregatului la locul indicat (pe suportul de pe picior).
* Fixarea agregatului.
* Montarea benzii de etansare.
* Montarea și fixarea plăcii de lucru.
* Etanșare cu silicon.
* Montarea părții laterale.
* Montarea geamurilor laterale.
* Montarea corpului iluminat.
* Montarea rezistenței de încălzire geam frontal.
* Montarea geamurilor curbate în poriflul de Al.
* Montarea termometrului.
* Montarea ornamentației.
* Încărcarea sistemului cu agent frigorific.
* Montare grilă apărător.
* Montarea apărătoarelor laterale.
* Control final.

**Patinoare mobile**

* Pregătirea suprafeței terenului
* Acoperirea terenului cu plăci polistiren și folie PVC
* Desfășurarea tuburilor PE pentru agentul de răcire
* Montarea mantinelelor
* Executarea legăturilor și montarea țevilor de alimentare+refulare
* Montarea agregatului
* Umplerea instalației cu agent frigorific
* Verificarea automatizării
* Încărcarea sistemului ci glicol
* Controlul etanșeităților
* Verificarea întregului ansamblu
* Executarea strat de gheață cu grosime de 3 cm.
* Acoperirea cu plasă de protecție PVC.
* Executarea strat de gheață cu apă răcită. Grosimea finală va fi cca. 7 cm.
* Reglaj final.

**Vopsire în câmp electrostatic**

* Pregătirea suprafeţelor.
* Vopsirea cu pulberi în câmp electrostatic.
* Piesele aşezate pe dispozitivele de agăţare, suspendate pe conveior trec prin cabina de pulverizare şi vor vopsite manual cu pulberea pulverizată de un pistol manual în incinta cabinei.
* Polimerizarea vopselei pulbere.
* Polimerizarea se face în cuptorul de polimerizare.
* După ieşirea pieselor din cuptor de polimerizare, piesele se vor răci în aer liber.

**Reparații auto**

* Repararea și reglarea sistemului de direcție și frânare.
* Repararea și regalarea echipamentului electric.
* Înlocuire de materiale de exploatare: uleiuri, filtre, lichide, becuri și siguranțele, curele de transmisie.
* Înlocuire agent refrigerant.

**Parc fotovoltaic**

* Producerea energiei electrice prin panourile fotovoltaice
* Transformarea curentului continuu în curent alternativ
* Monitorizarea sistemului
* Lucrări administrative şi de birou.

**4.1.** **Poziționarea amplasamentului pe care se desfășoară activitatea, în interiorul ariilor naturale protejate**

Nu este cazul.

## 5. Produsele și subprodusele obținute

|  |  |  |
| --- | --- | --- |
| **Denumire produs/subprodus** | **Cantitate** | **UM** |
| Vitrine frigorifice | 350,00 | Buc./an |
| Camere frigorifice | 70,00 | Buc./an |
| Caroserii auto termoizolate | 110 | Buc./an |
| Agregate frigorifice | 80 | Buc./an |
| Patinoare | 4 | Buc./an |
| Energie electrică | 31,35 | kW |

## 6. Datele referitoare la centrala termică proprie - dotare, combustibili utilizați

|  |  |  |  |  |  |
| --- | --- | --- | --- | --- | --- |
| **Tip combustibil** | **Combustibil** | **Cantitate** | **UM** | **Tipul centralei** | **Puterea nominală a centralei (MW)** |
| Alti combustibili | Gaz metan | 3780 | Metri cubi/an | Vaillant VK-2 buc. | 0,035\*2 |

Asigurarea încălzirii spațiilor de producție se realizează cu tuburi radiante cu combustibil gazos în total de 12 buc. tip Solenco.

Consum general lunar de gaze: 2.100 mc/lună numai pe perioada octombrie-mai.

## 7. Alte date specifice activității: (coduri CAEN Rev.2 care se desfășoară pe amplasament, dar nu intră pe procedura de autorizare)

Nu este cazul.

## 8. Programul de funcționare

Personalul din hală industrială:

luni-vineri, 8 ore/zi, de la 700-1500, 5 zile/săptămână, 255 zile/an

Personalul administrativ:

luni-vineri, 8 ore/zi, de la 800-1600, 5 zile/săptămână, 255 zile/an

# **II. Instalațiile, măsurile și condițiile de protecție a mediului**

## 1. Stațiile și instalațiile pentru reținerea, evacuarea și dispersia poluanților în mediu, din dotare (pe factori de mediu)

**Aer**

Gazele de ardere sunt evacuate printr-un coş de fum având caracteristicile H=8,80 m; D=320 mm

Caracteristicile tuburilor radiante:

Tub radiant cu combustibil gazos tip Solenko TK 45, 38kW, 4,3mc/h-9 buc.

Tub radiant cu combustibil gazos tip Solenko TUO 849, 32,5kW, 3,93mc/h-1 buc.

Tub radiant cu combustibil gazos tip Solenko TLE 36, 32,5kW, 8mc/h-2 buc.

**Alte surse de poluare**

Unitatea dispune de echipamente pentru recuperare: aparat de recuperare Freon 2 buc., pompă vacuum CPS TR21E,

Unitatea dispune de o cabină monopost de pulverizare NCB 04, este dotată cu unităţi de filtrare 4 buc., dotate cu dispozitive de scuturare pentru curăţirea periodică. Pentru recuperarea pulberii se folosesc o cuvă.

**Apă**

Apele uzate menajere se evacuează în sistemul de canalizare menajeră a municipiului.

**Pretratare ape pe amplasament**

Nu este cazul.

**Tratare ape pe amplasament**

Nu este cazul.

**Sol**

* Platforme betonate, parcări betonate pentru aproximativ 100 autoturisme.
* Deșeurile sunt colectate și depozitate temporar pe tipuri și categorii, fără a se amesteca.

**Alți factori de mediu (după caz):**

Nu este cazul.

## 2. Alte amenajări speciale, dotări și măsuri pentru protecția mediului:

Platforme betonate, parcări betonate pentru aproximativ 100 autoturisme.

Substanţele sau preparatele periculoase sunt păstrate într-un spaţiu amenajat adecvat, separat.

Deşeurile rezultate sunt colectate selectiv în recipiente adecvate.

## 3. Concentrațiile și debitele masice de poluanți, nivelul de zgomot, de radiații, admise la evacuarea în mediu, depășiri permise și în ce condiții

Nivelul de zgomot exterior la limita amplasamentului se va încadra sub nivelul de zgomot echivalent ponderat A Lech (A) = 65 dB prevăzut prin STAS 10009/2017 *Acustică – Limite admise ale nivelului de zgomot din mediul ambient* pentru spaţii cu activităţi asimilate activităţilor industriale

**Valori limită pentru aer în condiții de funcționare normale**

Concentraţiile maxime de poluanţi evacuaţi prin gazele de ardere evacuate de la cazanele utilizând drept combustibil gaze naturale, nu vor depăşi valorile limită preventive de emisie stabilite prin Ordinul nr.462/1993 emis de Ministerul Apelor, Pădurilor şi Protecţiei Mediului, anexa nr.2, şi anume:

- pulberi : 5 mg/mcN

- monoxid de carbon (CO) : 100 mg/mcN

- oxizi de azot : 350 mg/mcN

- oxizi de sulf : 35 mg/mcN

la un conţinut de 3 % volum oxigen al efluentului gazos și la încadrarea nivelului acestor poluanți în aerul înconjurător sub valorile limită prevăzute prin Legea 104/2011.

Concentraţiile de poluanţi evacuaţi sub formă de gaze din procesul de asamblare, pregătire suprafeţelor pentru vopsire, vopsire electrostatică a suprafeţelor, corectare a vopsirilor: compuşi organici volatili trebuie să se încadreze sub valorile prevăzute în Anexa nr.1, pct.7 a Ordinului M.A.P.P.M. nr.462/1993.

**Alte condiții de funcționare decit cele normale:**

În cazul condițiilor planificate de funcționare altele decît cele normale (porniri /opriri), titularul are obligația limitării timpului de operare în aceste condiții.

În cazul unor situații neplanificate (de ex. accidente, oprirea alimentării cu energie, combustibil, disfuncționalități ale sistemelor de colectare/tratare şi evacuare a emisiilor, etc.) titularul are obligația opririi în cel mai scurt timp posibil din punct de vedere tehnologic a instalației generatoare de emisii.

Titularul are obligația să ia toate măsurile ca în aceste condiții de funcționare emisiile din instalație să nu genereze deteriorarea calității aerului.

Concentraţiile maxime de poluanţi evacuaţi prin apele uzate menajere, care vor fi măsurate în punctul de control stabilit în contractul de abonament pentru serviciul de preluare a apelor uzate în reţeaua de canalizare a localităţii şi în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002 , modificată şi completată prin H.G.R. nr. 352/2005– Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

Concentraţiile maxime momentane de poluanţi evacuaţi în reţeaua de canalizare pluvială a localităţii prin apele meteorice rezultate în cadrul amplasamentului, care vor fi măsurate în punctul de control stabilit de către operatorul de servicii publice care administrează şi exploatează sistemul de reţele de canalizare, se vor încadra în valorile prescrise de către acest operator, ţinând cont de prevederile anexei nr. 3 a Hotărârii Guvernului României nr. 188/2002 – Normativ privind stabilirea limitelor de încărcare cu poluanţi a apelor uzate industriale şi orăşeneşti la evacuarea în receptorii naturali, NTPA-001/2002 - modificat şi completat prin H.G.R. nr. 352/2005-NTPA 001/2005

**Concentraţii maxime admise pentru apa subterană:** Nu este cazul.

**Valori admise pentru sol:** Nu este cazul.

# **III. Monitorizarea mediului**

## 1. Indicatorii fizico-chimici, bacteriologici și biologici emiși, emisii de poluanți, frecvența, modul de valorificare a rezultatelor

A. În condiţii de funcţionare normală a obiectivului: nu sunt prevăzuţi indicatori de monitorizat prin măsurători.

**Monitorizarea aerului**

Nu este cazul.

**Monitorizarea apei**

Nu este cazul.

**Monitorizarea apei subterane**

Nu este cazul.

**Monitorizarea solului**

Nu este cazul.

B. În caz de accident/incident sau reclamaţie, aveţi obligaţia de a determina prin măsurători indicatorii privind emisiile de poluanţi specificaţi în Secţiunea. II, pct. 3, după caz.

## 2. Datele ce vor fi raportate autorității pentru protecția mediului și periodicitatea se regăsesc la capitolul VII, în tabelul care centralizează toate obligațiile de raportare ale titularului.

# **IV. Modul de gospodărire a deșeurilor și a ambalajelor**

## Deșeuri produse

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod deşeu** | **Denumire deşeu** | **Sursă generatoare** | **Cantitate** | **UM** | **Operaţiune valorificare / eliminare** | **Cod operaţiune** | **Denumire operaţiune** |
| 20 03 01 | deseuri municipale amestecate | Toate comparti-mentele | 80 | mc/an | Eliminare | D 5 | Depozitarea in depozite special amenajate (de exemplu, dispunerea in celule etanse separate, care sunt acoperite si izolate unele fata de celelalte si fata de mediu si altele asemenea) |
| 15.01.01 | Ambalaje hârtie şi carton | Activitate | 2200 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15.01.02 | Ambalaje plastic | Activitate | 1100 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15 01 03 | Ambalaje din lemn | Activitate | 4000 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15.01.10\* | Ambalaje care conțin reziduuri sau sunt contaminate cu substanțe periculoase | Activitate | 80 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15 01 04 | Ambalaje metalice | Activitate | 5 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 15 02 02\* | Absorbanți, materiale filtrante (inclusiv filtre de ulei fără altă specificație), materiale de lustruire, îmbrăcăminte de protecție contaminată cu substanțe periculoase | Activitate | 20 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 13 02 06\* | Uleiuri sintetice de motor, de transmisie și de ungere | Activitate | 150 | l/an75 | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 16 05 04\* | Butelii de gaze sub presiune (inclusiv haloni) cu conținut de substanțe periculoase | Activitate | 75 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 20 01 02 | Sticlă | Activitate | 650 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 17 04 02 | Aluminiu | Activitate | 80 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 16 01 17 | Metale feroase | Activitate | 3500 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 20 01 01 | Hârtie și carton | Activitate | 120 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |
| 20 01 35\* | Echipamente electrice și electronice casate, altele decât cele specificate la 20 01 21 și 20 01 23 cu conținut de componenți periculoși | Activitate | 60 | Kg/an | Valorificare | R12 | Schimb de deseuri in vederea efectuarii oricareia dintre operatiile numerotate de la R1 la R11 |

## 2. Deșeuri colectate

Nu se colectează deșeuri.

**Deşeuri comercializate**

Nu este cazul.

**Deşeuri de baterii şi acumulatori colectate**

Nu este cazul.

## 3. Deșeuri stocate temporar

Nu este cazul.

## 4. Deșeuri tratate (valorificate/eliminate)

Nu se tratează deșeurile.

**Deşeuri de echipamente electrice şi electronice tratate:** Nu este cazul.

**Deşeuri de baterii şi acumulatori tratate:** Nu este cazul.

## 5. Modul de transport al deșeurilor și măsurile pentru protecția mediului

**Deşeuri transportate**

* + Deşeurile municipale amestecate sunt transportate de unitatea specializată şi autorizată pentru această categorie de lucrare (RDE Harghita S.R.L.) la un depozit de deşeuri nepericuloase conform autorizat.
  + Deşeurile nepericuloase colectate vor fi transportate la instalaţii de valorificare autorizate pentru efectuarea operațiunilor de tratare;

Transportul deşeurilor din cadrul amplasamentului trebuie realizată cu:

1. mijloace de transport adecvate naturii deşeurilor transportate, astfel încât să se asigure respectarea normelor privind sănătatea populaţiei şi a mediului înconjurător.
2. respectarea prevederilor din HG nr. 1061/2008 privind transportul deşeurilor periculoase şi nepericuloase pe teritoriul României;

## 6. Monitorizarea gestiunii deșeurilor

Titularul activităţii are obligaţia de a organiza evidenta gestiunii deşeurilor rezultate în urma activităţii desfăşurate, care va fi ţinută conform modelului prezentat în Anexa nr. 1 a H.G. nr. 856/2002

## 7. Ambalaje folosite

**Ambalaje utilizate/ date spre vânzare:**

**-** bandă adezivă -90 kg/an

- folie - 800 kg/an

## 8. Modul de gospodărire a ambalajelor

Ambalajele utilizate sunt comercializate împreună cu produsele realizate.

# **V. Modul de gospodărire a substanțelor și amestecurile periculoase**

## 1. Substanțele și amestecurile periculoase folosite

|  |  |  |  |  |
| --- | --- | --- | --- | --- |
| **TIP** | **Denumire comercială** | **Cantitate** | **UM** | **Fraza de pericol** |
| Amestec | Refrigerant R404A | 37501 | Kg/an | H220, H280 |
| Substanță | R 134A | 500 | Kg/an | H280 |
| Amestec | Refrigerant R407C | 75 | Kg/an | H220, H280 |
| Amestec | R407f | 910 | Kg/an | H280 |
| Amestec | R410A | 25 | Kg/an | H280 |
| Amestec | R-452A\* (pending) | 1000 | Kg/an | H280 |
| Amestec | SikaForce®-7110 L55 | 350 | Kg/an | H315, H319, H334, H317  H351, H335 |
| Amestec | Diluant | 260 | l/an | H304, H318, H225, H361d, H315, H373, H336 |
| Amestec | Silicon universal | 300 | l/an | H315, H319, |
| Amestec | Spray Zinc Aluminiu | 25 | l/an | H315, H319, H336, H304 |
| Amestec | Spray detectoare fisuri 400ml | 28 | l/an | H229, |
| Amestec | Bison Gun Construction Foam Aer 75 OML\*12L111 | 111 | l/an | H222-K229, H334, H351, H373, H315, H319, H317, H335, H362, H413 |
| Amestec | Thinner 006 1006 | 16 | l/an | H226, H312, H332, H315, H319, H335, H373, H304 |
| Amestec | Sonax Lichid de parbriz anti –îngheț &curățare | 300 | l/an | H226, |
| Amestec | CAT R ELC (Extended Life Coolant) | 500 | l/an | H373 |

## 2. Modul de gospodărire

* + **ambalare:**În ambalajele furnizorilor
  + **transport:** Cu mijloace de transport ale furnizorilor
  + **depozitare:** În ambalaje originale ale producătorilor
  + **folosire/comercializare:** Produsele periculoase folosite se vor gestiona conform instrucțiunilor din fișele tehnice de securitate.

## 3. Modul de gospodărire a ambalajelor folosite la substanțele și amestecurile periculoase

Ambalajele rezultate de la substanțele periculoase se vor elimina prin societăți autorizate.

## 4. Instalațiile, amenajările, dotările și măsurile pentru protecția factorilor de mediu și pentru intervenție în caz de accident

**Instalația nu intră sub incidența Directivei SEVESO**

## 5. Monitorizarea gospodăririi substanțelor și preparatelor periculoase

În conformitate cu prevederile art. 28 din O.U.G. nr. 195/2005 privind protecţia mediului, cu modificările şi completările ulterioare, referitoare la obligaţiile persoanelor fizice şi juridice care gestionează substanţe şi preparate periculoase au următoarele obligaţii:

- să respecte prevederile privind substanţele şi preparatele periculoase

- activităţile privind fabricarea, introducerea pe piaţă, utilizarea, depozitarea temporară sau definitivă, transportul intern, manipularea, eliminarea, precum şi introducerea şi scoaterea din ţară a substanţelor şi preparatelor periculoase sunt supuse unui regim special de reglementare şi gestionare;

- să ţină evidenţă strictă - cantitate, caracteristici, mijloace de asigurare - a substanţelor şi preparatelor periculoase, inclusiv a recipientelor şi ambalajelor acestora, care intră în sfera lor de activitate, şi să furnizeze informaţiile şi datele cerute de autorităţile competente conform legislaţiei specifice în vigoare;

- să elimine, în condiţii de siguranţă pentru sănătatea populaţiei şi pentru mediu, substanţele şi preparatele periculoase care au devenit deşeuri şi sunt reglementate în conformitate cu legislaţia specifică;

- să identifice şi să prevină riscurile pe care substanţele şi preparatele periculoase le pot reprezenta pentru sănătatea populaţiei şi să anunţe iminenţa unor descărcări neprevăzute sau accidente autorităţilor pentru protecţia mediului şi de apărare civilă.

**VI. Programul de conformare - măsuri pentru reducerea efectelor prezente și viitoare ale activităților**

Nu este cazul.

**VII. Datele ce vor fi raportate autorității pentru protecția mediului și periodicitatea**

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
| 1 | Statistica deseurilor: Chestionar 4: PRODDES – completat de producatorii de deseuri. | anual | 1 februarie - 15 iunie | Chestionar 4: PRODDES – completat de producatorii de deseuri. |
| 2 | Substante chimice periculoase - Import/productie/utilizare substante/ amestecuri periculoase si artricole cu substante restrictionate | anual | 1 februarie - 15 iunie | Substante Chimice Periculoase |
| 3 | Deseuri Ambalaje: Anexa 1: Producatori si importatori de ambalaje de desfacere, de produse ambalate, supraambalatori de produse ambalate | anual | 1 februarie - 25 februarie | Anexa 1 - Producatori si importatori de ambalaje de desfacere, de produse ambalate, supraambalatori de produse ambalate |

- Evidenţa gestiunii deşeurilor ţinută conform modelului prevăzut în anexa nr. 1 la H.G. nr. 856/2002 şi conform art. 49 alin (4) al Legii nr. 211/2011 privind regimul deșeurilor cu toate modificările și completările ulterioare, va fi transmisă anual către A.P.M. Harghita până cel târziu la data de 31/03 a fiecărui an pentru anul precedent atât pe suport de hârtie cât și electronic.

*-Orice disfuncţiune, avarie a instalaţiilor sau activităţilor, care au cauzat sau pot cauza poluarea mediului şi orice accident care a cauzat sau poate cauza poluarea mediului* prin transmiterea în termen de maxim 2 ore de la constatare la APM Harghita a Raportului de informare cu următoarele informaţii:

* Date de localizare exactă a poluării accidentale ( anul, luna,ziua, ora, locul)
* Cauza producerii poluării accidentale
* Elemente de mediu afectate
* Modul de manifestare a fenomenului
* Rezultatele analizelor ( dacă s-a efectuat)
* Tendinţa evoluţiei
* Măsuri luate ( la sursă , respectiv pentru reducerea şi/sau eliminarea efectelor)
* Alte informaţii
* Numele, prenumele, funcţia, data informării, semnătura, ştampila, a comunicatorului de informaţii

De asemenea, titularul activităţii are obligaţia de a întocmi dosarul de obiectiv care conţine documentaţia tehnică, autorizaţia de mediu, procesele verbale de constatare, rapoartele de încercare şi care va fi prezentat delegatului Agenţiei pentru Protecţia Mediului Harghita şi altor organe de control, la solicitare.

**Prezenta autorizație de mediu conține douăzecișiunu (21) pagini și a fost eliberată în 3 exemplare.**

**DIRECTOR EXECUTIV,**

ing. DOMOKOS László József

**ŞEF SERVICIU AAA**

Ing. BOTH Enikő,

**Întocmit,**

ABOS Judit